Καρλατόρνετ

Το Καρλατόρνετ (σουηδ. Karlatornet‎‎, δηλαδή «Πύργος της Κάρλας») είναι ένας ουρανοξύστης μεικτής χρήσεως που βρίσκεται στο Λιντχόλμεν του Γκέτεμποργκ, στη Σουηδία. Η κατασκευή του ξεκίνησε το 2019 και έχει ύψος 246 μέτρα με 74 ορόφους. Είναι σήμερα το υψηλότερο κτήριο όλης της Σουηδίας, αλλά και το υψηλότερο σε ολόκληρη τη Σκανδιναβία και γενικότερα στις Βόρειες Χώρες, ξεπερνώντας από τις 22 Σεπτεμβρίου 2022, με τότε ύψος 193 μέτρα, τον ουρανοξύστη Turning Torso του Μάλμε. Η αρχιτεκτονική εταιρεία που σχεδίασε το Καρλατόρνετ είναι η Skidmore, Owings and Merrill (SOM) και η κατασκευάστρια η τοπική Serneke. Ολοκληρώθηκε επισήμως το φθινόπωρο του 2024, αλλά οι πρώτοι ένοικοι άρχισαν να μετακομίζουν σε αυτό από τον Αύγουστο του 2023. Παραπομπές